U-I-1/90
Datum: 1992-11-19T00:00:00.000+01:00
ecli: ECLI:SI:USRS:1992:U.I.1.90
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS I, 93 | 19.11.1992
dokument: US16199
akt: Odlok Občinske skupščine Mozirje o lokacijskem načrtu rekonstrukcije obvoznic Mozirje (Ur. l. SRS, št. 38/89)
resitev: ustavitev
izrek: Postopek za oceno ustavnosti in zakonitosti izpodbijanega odloka se ustavi.
stavek: Občinski odlok o lokacijskem načrtu, sprejet na podlagi neobjavljenega dolgoročnega in srednjeročnega družbenega plana občine, ni v skladu z zakonom.
odlocitev: sklep
geslo: Objava in veljavnost občinskega dolgoročnega in srednjeročnega družbenega plana.

Sprejem občinskega odloka na podlagi neobjavljenega družbenega plana (neveljavna pravna podlaga).
podlaga: Ustava 1974, 257. čl.

Zakon o urejanju naselij in drugih posegov v prostor (ZUN), 22. in 29. čl.

Zakon o postopku pred Ustavnim sodiščem SR Slovenije (ZUSS), 22. čl.
vlagatelj: Dušan Hvala, Ljubljana
datum_vloge: 1990-01-02T23:00:00.000Z
datum_odlocitve: 1992-11-18T23:00:00.000Z

# U-I-1/90 - 42

19/11-1992

# S K L E P

Ustavno sodišče je v postopku za oceno ustavnosti in zakonitosti, začetem na pobudo Dušana Hvale iz Ljubljane, na seji dne 19/11-1992

# s k l e n i l o :

Postopek za oceno ustavnosti in zakonitosti odloka Skupščine občine Mozirje o lokacijskem načrtu rekonstrukcije obvoznice Mozirje (Uradni list SRS, št. 38/89) se ustavi.

# O b r a z l o ž i t e v

S sklepom št. U-I-1/90-15 je dne 5/4-1990 ustavno sodišče sprejelo pobudo Dušana Hvale za oceno v izreku tega sklepa navedenega občinskega odloka. Ugotovilo je, da je Skupščina občine Mozirje izpodbijani odlok sprejela na podlagi smernic in odločitev, vsebovanih v dolgoročnem in srednjeročnem družbenem planu občine Mozirje, ki pa še nista pričela veljati, ker nista bila objavljena v uradnem glasilu, kot je to določal 257. člen ustave SRS iz leta 1974. S tem so bile kršene določbe 22. in 29. člena zakona o urejanju naselij in drugih posegov v prostor (Uradni list SRS, št. 18/84, 37/85, 29/86 in 26/90).

S sklepom št. U-I-1/90-19 z dne 17/5-1990 je ustavno sodišče Skupščini občine Mozirje na njen predlog določilo rok do 30/9-1990, v katerem naj sama odpravi navedeno nezakonitost, nato pa s sklepi št. U-I-1/90-22 z dne 22/11-1990, U-I-1/90-26 z dne 17/1-1991, U-I-1/90-31 z dne 3/10-1991 in U-I-1/90-35 z dne 12/3-1992 podaljševalo rok do 30/6-1992.

Z objavo dolgoročnega plana občine Mozirje za obdobje 1986 - 2000 v Uradnem listu RS, št. 19/90, in prostorskih sestavin srednjeročnega plana občine Mozirje za obdobje 1986 - 1990 v Uradnem listu RS, št. 51/92, je Skupščina občine Mozirje odpravila ugotovljeno nezakonitost odloka o lokacijskem načrtu rekonstrukcije obvoznice Mozirje.

Zato je ustavno sodišče na podlagi 7. člena ustavnega zakona za izvedbo ustave Republike Slovenije in 22. člena zakona o postopku pred Ustavnim sodiščem SRS (Uradni list SRS, št. 39/74 in 28/76) postopek ustavilo.

P r e d s e d n i k

dr. Peter Jambrek